Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: szóló 240/2006. (XI. 30.) Korm. rendelet által meghatározott települések önkormányzatait
Paragraph Index: 714

i) Utcai szociális munka FAJLAGOS ÖSSZEG: 5 000 000 forint/szolgálat ia) A hozzájárulást igényelheti az e normatív hozzájárulásban 2007. december hónapban részesült, 50 000-nél nagyobb lakosságszámú települési önkormányzat, amely a Szoctv. 65/E. §-ában meghatározott utcai szociális munkát a külön jogszabályban foglalt szakmai szabályoknak megfelelően működteti. ib) A hozzájárulás 50%-ára jogosult az az 50 000-nél nagyobb lakosságszámú települési önkormányzat, amely – a Kiegészítő szabályok 5. B) a) pontja szerinti új 2007/183. szám belépőként – 2008. év folyamán jogerős működési engedély alapján a Szoctv. 65/E. §-ában meghatározott utcai szociális munkát a külön jogszabályban foglalt szakmai szabályoknak megfelelően működteti. A hozzájárulás az önkormányzatot az ellátást biztosító szolgálatok száma alapján illeti meg.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes